Mulgi Vallavalitsus

Abja-Paluoja 5.jaanuar 2024

 Karksis

 Taotlus

 Käesolevaga Karksi kultuuriselts ja Karksi külamaja esitavad taotluse Tarmo Simsonile Mulgi valla vapimärgi omistamiseks.

 Tarmo Simson sündis 6.septembril 1953.aastal. Peale EPA lõpetamist asus ta 1.augustil 1982 tööle Karksi kolhoosi energeetikuna. Ühismajandi likvideerimise järgselt töötas oma erialal Eest Energias kuni pensionile jäämiseni.

 Kohalike omavalitsuste valimisel1999.aastal valiti Tarmo Simson Karksi Vallavolikokku, mille koosseisus on ta olnud 4 valimisperioodi ning jätkab saadikuna Mulgi Vallavolikogus.Ta on juhtinud erinevates volikogu koosseisudes ka mitme alalise komisjoni tööd.

 22.jaanuaril 2005.aastal toimunud külakoosolekul valiti Tarmo Simson Karksi ja Oti küla külavanemaks. Üle kahekümne aasta külavanemana on ta andnud suure panuse Karksi küla arengusse. Tal on hea koostöö Karksi kultuuriseltsiga ja külamajaga osaledes kultuuriseltsi investeeringuprojektide elluviimisel. Isamaa erakonna ja vallavolikogu liikmena on ta algatanud mitmeid projekte Karksi külamaja renoveerimiseks ja olmetingimuste parandamiseks, neist suurim oli külamaja soojustamiseks maaküttesüsteemi rajamine. Külavanemana korraldab ta heakorratalguid Karksi pargi ja külakeskuse korrastamiseks, ta on tegev iga-aastase traditsioonilise jaanipäeva ning Karksi jaanilaada korraldamisel.

 Tarmo Simson on oma aastatepikkuse tegevusega külavanemana ja vallavolikogu liikmena võitnud külakogukonna usalduse ning lugupidamise, ta on väärt tunnustamiseks Mulgi valla vapimärgiga.

Vapimärgi palume üle anda Eesti Vabariigi aastapäeva pidulikul tähistamisel Mulgi vallas.

Lugupidamisega

Karksi kultuuriseltsi ja Karksi külamaja nimel

 Elve Joon